Diari Oficial de la Generalitat Valenciana


Sumari del DOGV 8234, del 14-02-2018 (2018/1340)

RESOLUCIÓ de 8 de febrer de 2018, sobre inscripció en el Registre d'Entitats Locals de la Comunitat Valenciana de la modificació de la denominació de Villafranca del Cid/Vilafranca per Vilafranca/Villafranca del Cid.
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8234

Data del DOGV
:   14-02-2018

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2018/1340


Data del document
:   08-02-2018

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * Vilafranca
    * municipi

RESOLUCIÓ de 8 de febrer de 2018, sobre inscripció en el Registre d'Entitats Locals de la Comunitat Valenciana de la modificació de la denominació de Villafranca del Cid/Vilafranca per Vilafranca/Villafranca del Cid. [2018/1340]  
En data 28 de setembre de 2017, l'Ajuntament de Vilafranca (Castelló) va sol·licitar la iniciació del procediment relatiu a la rectificació, per qüestions formals, de topònims valencians, establit en l'article 14 del Decret 69/2017, de 2 de juny, del Consell, de regulació dels criteris per al canvi de denominació dels municipis i altres entitats locals de la Comunitat Valenciana.  
Per Decret 82/2004, de 21 de maig, del Consell de la Generalitat, s'aprovà el canvi de denominació del municipi de Villafranca del Cid per la forma bilingüe de Villafranca del Cid/Vilafranca, publicat al Diari Oficial de la Generalitat Valenciana núm. 4.760 de 25 de maig de 2004.  
  
La rectificació proposada es refereix a l'adaptació de la denominació oficial bilingüe del topònim aprovat, a l'ordre previst en l'apartat dos a) de l'article 4 del Decret 69/207, de 2 de juny, del Consell, el qual determina que en el cas dels municipis els territoris dels quals siguen de predomini valencianoparlant, en primer lloc anirà la denominació en la forma valenciana, seguit de la barra i el nom en castellà.  
  
Consta acreditada l'existència del compliment dels tràmits preceptius previstos reglamentàriament, relatius a l'informe de l'Acadèmia Valenciana de la Llengua d'1 de desembre de 2017 i la certificació del ministeri competent responsable del Registre d'Entitats Locals de l'Estat de data 3 de novembre de 2017.  
L'entitat local interessada, en el marc del tràmit d'audiència, ha manifestat la seua conformitat a la dita rectificació, mitjançant acord plenari de 8 de gener de 2018, amb el vot favorable de la majoria absoluta del nombre legal dels seus membres, i no ha presentat cap al·legació.  
A l'empara de l'article 14.3.c) del Decret 69/2017, de 2 de juny, del Consell, de regulació dels criteris per al canvi de denominació dels municipis i altres entitats locals de la Comunitat Valenciana i de conformitat amb les atribucions establides en el Decret 15/2011, de 18 de febrer, pel qual es regula el Registre d'Entitats Locals de la Comunitat Valenciana, resolc:  
  
Primer  
Modificar la inscripció de denominació del municipi de Villafranca del Cid/Vilafranca, que passa a denominar-se en la seua forma bilingüe Vilafranca/Villafranca del Cid.  
  
Segon  
Els canvis produïts en el Registre d'Entitats Locals de la Comunitat Valenciana es notificaran a l'entitat local interessada i es publicaran en el Diari Oficial de la Generalitat Valenciana.  
  
Tercer  
De les inscripcions practicades en el Registre d'Entitats Locals de la Comunitat Valenciana es donarà compte a l'Administració de l'Estat, perquè practique les anotacions d'inscripció corresponents en el Registre d'Entitats Locals estatal i es publique en el Boletín Oficial del Estado.  
  
Contra aquesta resolució, les persones interessades podran interposar els recursos següents:  
a) L'entitat local interessada o una altra administració pública, en el cas que actue en exercici d'un poder públic, podrà interposar directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos comptats a partir de l'endemà de la notificació d'aquesta resolució o publicació en el Diari Oficial de la Generalitat Valenciana, de conformitat amb el que disposen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa. No es pot interposar recurs en via administrativa, sense perjudici de formular potestativament el requeriment previst en l'article 44 de la Llei 29/1998, de 13 de juliol, en el termini de dos mesos comptats des de l'endemà de la notificació o publicació d'aquesta resolució, tenint en compte que això no incideix en la seua executivitat ni interromp els terminis amb vista a la seua fermesa, per no ser substitutiu del règim de recursos en via administrativa.  
  
b) La resta de persones interessades podran interposar contra aquesta resolució, per no posar fi a la via administrativa basant-se en el que disposa la disposició addicional primera del Decret 151/2015, de 18 de setembre, del Consell, pel qual s'aprova el Reglament orgànic i funcional de la Presidència de la Generalitat, recurs d'alçada davant del secretari autonòmic de Presidència, en el termini d'un mes comptat des de la publicació en el Diari Oficial de la Generalitat Valenciana de conformitat amb els articles 121 i 122 de la Llei 39/2015, d'1 d'octubre, del procediment administratiu comú de les administracions públiques. Transcorregut aquest termini sense haver-se interposat el recurs, la resolució serà ferma a tots els efectes.  
Tot això sense perjudici que les persones interessades puguen exercir qualsevol altra via que consideren oportuna.  
  
València, 8 de febrer de 2018.- El director general d'Administració Local: Antoni Such Botella.